Stephen Kiprotich

Stephen Kiprotich (født 27. februar 1989 i Cheptiyal i Kapchorwa District) er en ugandisk langdistanseløper, som ble olympisk mester på maraton i Sommer-OL 2012 i London. Han var fram til april 2022 innehaver den ungandiske rekorden på maraton, med tiden 2.06.33, satt under Tokyo Marathon i 2015.

 Bakgrunn 
Kiprotich er født i landsbyen Cheptiyal, nær grensen til Kenya, som yngst av syv søsken. Da han var barn, og gikk i sjette klasse, mistet han tre års skolegang på grunn av en sykdom som legene ikke fant ut av. Foreldrene tok ham ut av skolen, for å la skjebnen gå sin gang, men han returnerte til skolen og fullførte syvende klasse i 2001. I 2002 begynte han ved Kapchorwa Secondary School.Daily Monitor - Kiprotich doesn't regret dumping school for athletics, besøkt 24. august 2012.

Han hadde interesse for friidrett allerede som barn. Særlig inspirert av maratonløperen Francis Musani begynte han med løping. Også læreren hans på barneskolen inspirerte ham til å satse på løping. Etter sykdomsperioden sin kunne han også gjenoppta konkurranser, men var i dårlig form, og ble bl.a. tatt igjen med en runde på 10.000 meter, noe som demotiverte ham. Han begynte på Sebei College i 2003, og hverken trente eller konkurrerte igjen før i 2006, da han begynte på høyere studier ved Sebei College. På slutten av 2006 valgte han også å avslutte studiene for å konsentrere seg om idretten.  

 Idrettskarriere  
 2007 
I februar 2007 kom han på andreplass på 8 km ved det ugandiske mesterskapet i terrengløp for juniorer. Han deltok i VM i terrengløp 2007 i Kenya, der han kom på 19.-plass, og etter dette fikk hans manager, Godfrey Nuwagaba, koblet ham til Global Sports Communication, et selskap basert i Nederland som rekrutterer og bistår idrettsutøvere i mange land. Den 31. mai 2007 vant han sin første nasjonale tittel, da han vant 10 000 meter på 28:42,54 på Namboole Stadium i Kampala. I september deltok han på 5 000 meter under VM i friidrett 2007 i Osaka, men kom på 16.-plass i sin semifinale og 29.-plass totalt, og ble ikke kvalifisert til finalen. 

 2008 
I 2008 satte han ny personlig rekord på 5 000 meter, med 13:23,70, da han kom på femteplass under FBK Games i Hengelo. Resultatet holdt imidlertid ikke til en plass på laget til sommer-OL 2008. Den 31. mai satte han ny personlig rekord på 10 000 meter, med 28:00,98 i Neerpelt i Belgia, og under junior-VM i friidrett 2008 i Polen kom han på femteplass på 10 000 meter.IAAF - 10,000 Metres - M   Final , besøkt 25. august 2012. Han deltok i juniorklassen under VM i terrengløp 2008, og kom der på 12.-plass individuelt og bronse i lagkonkurransen. 

 2009 
Kiprotich deltok i Juniorafrikamesterskapet i friidrett 2009, der han fikk sølv på 3000 meter hinder.African Athletics - Nigerian Ogoegbunam completes a hat trick at Africa Junior Championships, besøkt 31. desember 2017. Under det ugandiske mesterskapet i terrengløp kom han på tredjeplass på 12 km, og i VM i terrengløp i Jordan kom han på 23.-plass på den samme distansen, og Uganda kom på fjerdeplass i lagkonkurransen. Han kvalifiserte seg ikke til VM i friidrett 2009. 

 2010 
Under Verdensmesterskapet i fjelløp 2010 kom Kiprotich på femteplass i seniorklassen. Han deltok på 10.000 meter under Afrikamesterskapet i friidrett 2010, der han kom på sjetteplass. 

 2011 
I april 2011 vant han overraskende Enschede Marathon i Nederland, med tiden 2:07,20, som var ny ugandisk rekord og ny stevnerekord. Dette resultatet gjorde at han kvalifiserte seg til VM i friidrett 2011 i Sør-Korea, der han kom på niendeplass, Ugandas nest beste plassering i dette VM-et. Han kom på sjetteplass individuelt under VM i terrengløp 2011 i Spania kom han på sjetteplass individuelt, som beste ugander, og Uganda fikk bronse i lagkonkurransen. Han kom på andreplass under Afrikamesterskapet i terrengløp 2011, bak John Mwangangi fra Kenya. Han representerte Kenya under Afrikamesterskapet i terrengløp 2011, og fikk sølv individuelt og gull i lagkonkurransen.African Athletics - Kenya dominate inaugural Africa Cross country Championships in Cape Town, besøkt 31. desember 2017.

 2012 
Han vant Tokyo Marathon i februar 2012. I august deltok han i maraton under sommer-OL 2012. Han vant løpet med tiden 2:08:01, foran kenyanske Abel Kirui og Wilson Kipsang Kiprotich. Dette var Ugandas første OL-gull i maraton. Han ble kåret til «Nile Special-Uspa Sports Personality of the Year»; årets idrettsperson i Uganda.Daily Monitor - Kiprotich crowned 2012’s best, shifts focus to Moscow mission, besøkt 30. desember 2017.

 2013 
I 2013 vant han Moskva maraton, og i 2015 satte han ny personlig rekord og nasjonal rekord da han kom på andreplass i Tokyo Marathon. Kiprothi løp der på tiden 2:06:33. Endeshaw Negesse fra Etiopia vant dette løpet.

 2014 
Han kom på 12.-plass i London Marathon i april, og løp inn til tredjeplass i Great North Run i England i september. I New York City Marathon kom han på sjetteplass. 

 2015 
I februar 2015 satte han ny personlig rekord og nasjonal rekord da han kom på andreplass i Tokyo Marathon. Kiprothi løp der på tiden 2:06:33. Endeshaw Negesse fra Etiopia vant dette løpet. I juni løp han Mattoni Olomouc halvmaraton, og kom der på tiendeplass.IAAF - Keitany smashes Olomouc course record while Kiptis surprises the favourites, besøkt 31. desember 2017. 

Under VM i friidrett 2015 deltok han på maraton, og kom på sjetteplass med tiden 2:14:42.IAAF - 15th IAAF World Championships - Marathon Men, besøkt 31. desember 2017. I oktober ble han tatt ut til Ugangas OL-lag for å delta i Sommer-OL 2016.Kawowo Sports - Kiprotich, Mutai make 2016 Olympic Games – bound athletics team, besøkt 31. desember 2017.

 2016 
Kiprotich kom på fjerdeplass i Tokyo Marathon i 2016, 12 sekunder bak Dickson Chumba som tok bronsen. Han kom på 14.-plass på maraton under Sommer-OL 2016. 

 2017 
Under VM i terrengløp 2017 i Kampala i Uganda kom han på 17.-plass individuelt, men med bl.a. Timothy Toroitich på niendeplass fikk Uganda bronse i lagkonkurransen.

 2019 
Han kom på 18. plass på maraton under VM i friidrett 2019 avholdt i Doha, Qatar.

 2021 
I 2021 representerte han Uganda på maraton under Sommer-OL 2020 i Tokyo, men fullførte ikke.

 Referanser 

 Eksterne lenker 


  Profil hos AllAfrica.com

Kategori:Ugandiske langdistanseløpere
Kategori:Olympiske mestere for Uganda
Kategori:Verdensmestere i friidrett for Uganda
Kategori:Medaljevinnere under Sommer-OL 2012
Kategori:Deltakere for Uganda under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Uganda under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Uganda under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Uganda under VM i friidrett 2011
Kategori:Deltakere for Uganda under VM i friidrett 2013
Kategori:Deltakere for Uganda under VM i friidrett 2015
Kategori:Deltakere for Uganda under VM i friidrett 2019
Kategori:Olympiske mestere i friidrett
Kategori:Afrikamestere i terrengløp